Бұйрыққа 8 – қосымша

Мемлекеттік органдардың өзара

іс-қимыл жасау және пайдаланушыларға

одан мәліметтер ұсыну тәртібін қоса алғанда,

мемлекеттік мүлік тізілімін жүргізу қағидаларына

8-қосымша

**Мемлекетке тиесілі акцияларға дивидендтерді есептеу және оларды төлеу, сондай-ақ жауапкершілігі шектеулі серіктестікке қатысушылар арасында таза кірісті бөлу туралы мәліметтерді тізілімде есепке алу тәртібі**

Тиісті саланың уәкілетті органы (жергілікті атқарушы орган не аудандық маңызы бар қала, ауыл, кент, ауылдық округ әкімі) ведомстволық бағынысты акционерлік қоғамдар, жауапкершілігі шектеулі серіктестіктер бойынша тізілімдегі жеке кабинет арқылы ағымдағы жылға арналған мәліметтерді, акционерлік қоғамдар (және өзге де ұйымдар) акцияларының мемлекеттік пакеттеріне және жауапкершілігі шектеулі серіктестіктердің мемлекеттік қатысу үлестеріне таза кіріс бөліктеріне дивидендтер түсімдері бойынша таяудағы 3 жылға арналған болжам және есептік деректерді қалыптастырады және электрондық цифрлық қолтаңбаға қол қою арқылы мемлекеттік мүлік жөніндегі уәкілетті органға (облыстық уәкілетті органға) жібереді.

Тиісті саланың уәкілетті органы (жергілікті атқарушы орган не аудандық маңызы бар қала, ауыл, кент, ауылдық округ әкімі) ұсынған акционерлік қоғамдардың (және өзге де ұйымдардың) акцияларының мемлекеттік пакеттеріне дивидендтердің және жауапкершілігі шектеулі серіктестіктердің мемлекеттік қатысу үлестеріне таза кіріс бөліктерінің түсімдері бойынша ағымдағы жылға арналған мәліметтер, таяудағы 3 жылға арналған болжам және есептік деректер тізілімде жариялайды.

Тізілімдегі құжаттардың дұрыстығын тексеру құжаттарды тексеру жөніндегі функционал арқылы іске асырылады.